Downloaded from YTS.MX
Official YIFY movies site: YTS.MX
ΠΑΡΑΣΚΕΥΗ 6:30 Π.Μ.
Πόση απ' τη βαβούρα της ζωής
Ν' αντέξει η τρελοκαρδιά μου;
Η τρελοκαρδιά μου λαχταρά
Ν' ακολουθήσει τα όνειρά της
Πόση απ' τη βαβούρα της ζωής
Ν' αντέξει η τρελοκαρδιά μου;
Την πλημμυρίζει ενέργεια
Ν' ακολουθήσει τα όνειρά της
Είσαι ελεύθερος να φύγεις
Αν θες να μεγαλώσεις
Λίγη διασκέδαση δεν βλάπτει
Βρες μια καλή δικαιολογία
Ξέχνα τις έγνοιες, άραξε και διασκέδασε!
Βρες μια καλή δικαιολογία
Λίγη διασκέδαση δεν βλάπτει
Βρες μια καλή δικαιολογία
ΝΑΤΑΣΑΜΠΑΡΓΟΥΑΛ #GOISM
Σιντ, ενώνεις υδρογόνο κι οξυγόνο για να κάνεις νερό;
Τελείωνε, αδερφέ! Κατουριέμαι!
Όχι, Μανίς. Δεν γίνεται να τ' αλλάξουμε.
Πες στον κύριο Γκοέλ πως είναι υπό έλεγχο.
Συμβαίνουν αυτά πριν κλείσει μια συμφωνία.
Θα το συζητήσουμε με την ομάδα τους πριν τη βιντεοκλήση.
Θα δούμε αναλυτικά τους όρους.
Το ξέρω.
Εξαγοράζεται η εταιρεία τους. Είναι λογικό να έχουν άγχος.
Πες τους ότι θα έρθω και θα χειριστώ την ομάδα του Πόλσον.
Θα κλείσει σήμερα.
Εντάξει, τα λέμε σε λίγες ώρες.
Δεν εγκρίνω, μαμά.
Συγγνώμη, Σιντάρτ.
Σήμερα έχω συνάντηση στο Πούνε.
Προέκυψαν διάφορα τελευταία στιγμή.
Όχι, συγγνώμη! Δεν κατάλαβες. Εννοούσα...
Δεν θα πάρω μαζί μου τον Άντι, μαμά.
Γιατί; Τι πειράζει;
- Άσ' τον να δει τον αγώνα σου. - Δεν θέλει να δει τον αγώνα.
Θέλει να εντυπωσιάσει τους δημοφιλείς παίκτες.
Μαμά, είναι όλοι τους κακή επιρροή.
- Πάρε το μέρος μου. - Θέλει να έρθει να σε στηρίξει.
Μαμά, ο Άντι δεν ξυπνάει στις 6:30 π.μ. Τότε πέφτει για ύπνο.
Τον ξυπνάει κάθε πρωί το σχολικό.
Λες να σηκωθεί νωρίς για τον αγώνα μου;
Και τι να με στηρίξει; Στον πάγκο θα κάθομαι.
Το ξέρει.
Μαμά, δεν θα 'ταν παράξενο να έρθει στον αγώνα
ο αδερφός κάποιου που κάθεται στον πάγκο;
Γιατί αγχώνεσαι για μικροπράγματα;
Ξέρω πως έχεις άγχος για τις αιτήσεις για το πανεπιστήμιο.
Είναι οι τελευταίες σου μέρες στο σχολείο.
Μη σκέφτεσαι τους άλλους. Διασκέδασέ το λίγο!
Είμαι μια χαρά, μαμά! Τον Άντι και τις βλακείες του κοίτα!
Εντάξει.
Σιντ, η συνάντηση μπορεί να τελειώσει αργά το βράδυ.
Ίσως χρειαστεί να μείνω στο Πούνε απόψε.
Θα είστε εντάξει όλη μέρα χωρίς εμένα;
Δεν πιστεύω να μαλώσετε, έτσι;
Πονάω, Σιντ! Άσε με!
Σ' την έφερα!
Ζαβολιάρη! Γιατί λες ψέματα; Τώρα θα δεις!
Όχι, μη! Όχι απ' τον λαιμό!
Σιντάρτ!
Όχι, μην ανησυχείς καθόλου, μαμά.
Είμαι 18, ξέρω τις ευθύνες μου.
- Καλημέρα, μαμά! - Καλημέρα, αγάπη μου!
Έτοιμος, Άντι;
Ναι, μαμά. Πάντα.
Εντάξει, μαμά. Θα πάρω μαζί μου τον Άντι.
Αλλά θέλω να πάρω το αμάξι.
Έχω πια δίπλωμα, οπότε...
Συγγνώμη, αγάπη μου. Το αμάξι δεν παίζει.
Δεν το έχεις μάθει και δεν θα είμαι εδώ.
Δεν...
Δεν νιώθω πολύ άνετα.
Θα γυρίσω αύριο το πρωί
και θα βγούμε όλοι μαζί έξω το σαββατοκύριακο.
- Εντάξει; - Ναι.
Θα οδηγήσεις εσύ, το υπόσχομαι!
Αλλά όσο λείπω,
μακριά απ' το αυτοκίνητο.
Ρίκσο!
Γεια σου, μαμά.
Λοιπόν, αγάπη μου. Καλά να περάσεις, εντάξει;
Και καλή επιτυχία!
Κι εσύ, Άντι, φρόνιμα.
Ν' ακούς τον αδερφό σου!
Γεια!
Πίσω στη δουλειά.
Αδερφέ, ξέρω γιατί δεν έχεις κέφια.
Μην ανησυχείς, δεν θα προκαλέσω προβλήματα.
Αδερφός σου είμαι. Θα σε έκανα ποτέ ρεζίλι;
Πάσαρε!
Κάνε μου πάσα!
Όχι εκεί, φίλε!
Δυο λεπτά. Επιστρέφω.
Φίλε, μέχρι τώρα θα είχαμε τελειώσει.
Να παίξω στη θέση του;
Θ' αργήσει. Μπορεί και κάνα μισάωρο, δίωρο...
Τα πάντα παίζουν.
- Εντάξει, έλα. - Άντε.
Ένα, δύο, τρία.
Τρέξτε!
Δηλαδή ο Σίντι χέζει;
Τόσο πολύ αργεί κάθε μέρα;
- Σκατιάρης Σίντι! - Σκατιάρης Σίντι!
Γιατί έρχεσαι τόσο νωρίς το πρωί, Άντι;
Φίλε, είναι ο τελευταίος αγώνας της χρονιάς με το Γκλόμπαλ Σκουλ.
Παίζεται η αξιοπρέπειά μας. Έρχομαι για στήριξη.
Ναι, γιατί αλλιώς η ομάδα θα χάσει χωρίς εσένα σε βοηθητικό ρόλο.
Λοιπόν.
Άκου, τα κορίτσια απ' το έτος σου θα είναι στον αγώνα.
Θα γοητεύσω κάποια και θα με πάρει μαζί της στον χορό την άλλη βδομάδα.
Αν πάω στον χορό ως πρωτάκι,
θα είμαι τζετ για τα επόμενα δύο χρόνια. Στην αφρόκρεμα του σχολείου!
Καλά, είσαι πανέξυπνος, Άντι!
Αν λειτουργούσες έτσι και στο διάβασμα...
Κάνεις σαν να μη σε απασχολεί ο χορός.
Όχι, Άντι. Έχω σημαντικότερες έγνοιες.
Φυσικά. Βαθμούς, εξετάσεις και αιτήσεις για τα πανεπιστήμια.
Στο νεκροκρέβατό τους οι άνθρωποι σκέφτονται
τι βαθμό πήραν στη φυσική.
Αλήθεια, τι βαθμό πήρες στο τεστ φυσικής;
Σοβαρά τώρα, είσαι λίγο πριν την αποφοίτηση και μου λες
πως δεν θες να πας στον τελευταίο σου χορό στο σχολείο;
Έλα τώρα, αδερφέ. Σίγουρα θα θες να συνοδέψεις κάποια.
Κανένα πρόβλημα, θα μαντέψω.
Ίσως
τη Νατάσα Σαμπαργουάλ;
Τη Νατ.
Δεν είναι πυρηνική φυσική. Είναι η πιο δημοφιλής κοπέλα στο σχολείο.
Τη γουστάρουν τα μισά αγόρια της τάξης μου.
Ήταν εύκολο να το μαντέψω.
Μην αγχώνεσαι, έχεις ακόμα μία εβδομάδα.
Η Νατ φαίνεται φοβερή κοπέλα. Να της ζητήσεις να βγείτε.
Αλλά γρήγορα.
Όπως κυνηγούν τον Ντον έντεκα αστυνομικά τμήματα,
έτσι κυνηγούν τη Νατ όλοι οι παίδαροι, τα φυτά, οι μποντιμπιλντεράδες
και οι απουσιολόγοι.
ΔΙΕΘΝΕΣ ΣΧΟΛΕΙΟ ΜΟΥΜΠΑΪ
Ζήτω το ΔΣΜ!
Φίλε, κάτσε να αρχίσει ο αγώνας.
Είναι ανεβαστικό. Κάνει ατμόσφαιρα.
Δεν καταλαβαίνεις, Νιτς.
Αλήθεια, νόμιζα πως δεν θα ερχόσουν.
Δεν είχα άλλη επιλογή.
Οι γονείς μου λείπουν κι έπρεπε να έρθω με την αδερφή μου.
Πρέπει να στηρίζει τρελά όλες τις σχολικές δραστηριότητες.
Ένα, δύο, τρία, τέσσερα! Γιατί είμαστε εδώ;
Πέντε, έξι, επτά, οκτώ! Τι πάνω απ' όλα εκτιμώ;
Το ΔΣΜ!
- Το ΔΣΜ! - Το ΔΣΜ!
ΟΡΜΑ ΔΣΜ! ΜΕ ΤΗ ΝΙΚΗ
ΔΣΜ - ΔΡΑΜΑΤΙΚΑ ΣΕΞΙ ΜΑΘΗΤΕΣ
ΔΣΜ!
Σιντ, Γκόταμ, Παρτ. Στον πάγκο.
Αυτογκολάκια, θα παίξεις σήμερα.
Αλλά να θυμάσαι σε ποιο τέρμα να σκοράρεις.
- Μάλιστα. - Ελάτε, μαζευτείτε!
Το Γκλόμπαλ Σκουλ νίκησε το ΔΣΜ τα τελευταία τρία χρόνια.
Όχι σήμερα, παιδιά.
Σήμερα παίζουμε στην έδρα μας.
Σήμερα είμαστε το φαβορί.
Σήμερα έχουμε
τον Καμπίρ!
Να θυμάστε, πρέπει να νικήσουμε πάση θυσία.
Όχι ήττα!
Σήμερα παίζεται
η αξιοπρέπειά σας!
Η τιμή σας!
Και η δουλειά μου. Εντάξει;
Να θυμάστε. Ό,τι κι αν γίνει,
να είστε ενωμένοι, να παίζετε ομαδικά
και να κάνετε πάσα στον Καμπίρ.
Αμφιβάλλετε; Πάσα στον Καμπίρ.
Έχετε την μπάλα; Πάσα στον Καμπίρ.
- Μη σκέφτεστε. Κάντε... - Πάσα στον Καμπίρ!
Αυτό είναι! Δώστε χέρια, παιδιά!
Ένα, δύο, τρία!
Δεν πειράζει, παιδιά! Συνεχίστε!
Τι κάνεις, Καμπίρ;
Δεν πειράζει. Πάμε!
Δεν πειράζει.
- Δεν πειράζει, Καμπίρ. - Θα μπει το επόμενο.
ΔΣΜ - ΔΡΑΜΑΤΙΚΑ ΣΕΞΙ ΜΑΘΗΤΕΣ
Τζέι, πάσα στον Καμπίρ!
Συνεχίστε!
Γαμώτο! Όχι τώρα.
Σιντ.
- Σιντ! - Μάλιστα.
Ώρα να χάσεις την παρθενιά σου.
Θα παίξεις στη θέση του Αυτογκολάκια.
Χαλαρά, μην αγχώνεσαι.
Και πάνω απ' όλα, μην τα θαλασσώσεις.
Ξέρεις τι να κάνεις, έτσι;
Ναι. Ντριπλάρω, περνάω την άμυνα και βάζω γκολ.
- Τι στο... Σιντ! - Ηρεμήστε, πλάκα κάνω.
- Πάσα στον Καμπίρ, ξέρω. - Πάσα στον Καμπίρ, μπράβο.
Πάμε, παιδιά.
Έλα, δώσε.
Γρήγορα, εδώ!
Ζήτα την μπάλα, Σιντ!
Άντε, δώσε!
Τζέι, τρέχα! Κουνήσου, πάσαρε στον Καμπίρ!
Πάρε, Σιντ!
Όχι σ' αυτόν!
Πάσαρε, Σιντ!
Σούταρε!
Πάσαρε!
Σούταρε!
Τι;
Ναι!
2ο ΗΜΙΧΡΟΝΟ ΔΣΜ: 1 - ΓΣ: 0
Ναι!
- ΔΣΜ! - ΔΣΜ!
Ζήτω!
Τι αγώνας, φίλε! Εντελώς τρελός!
Απίστευτος αγώνας!
Είδατε πώς ήταν οι παίκτες του ΓΣ;
Όχι, δεν ασχολούμαστε με χαμένους!
Καμπίρ, μπορείς να καλέσεις τη Νατ στον χορό τώρα.
Ήθελα να κερδίσω τον αγώνα και να την καλέσω.
Αλλά ο σκατιάρης Σίντι έβαλε το γκολ.
Ναι, φίλε!
Ο σκατιάρης κινήθηκε πολύ φίνα πριν το γκολ, έτσι;
Γενικά ο τύπος είναι πολύ κρυόκωλος, φίλε.
Σαν να βλέπω τον παππού μου να χορεύει μπαλέτο!
Νόμιζα πως το μόνο που τον ενδιαφέρει
είναι να γίνει λογιστής κλπ.
Όντως, περίεργος τύπος.
Δεν θέλει καν να γιορτάσει μετά το ματς.
Θα έτρεξε να κρυφτεί στην τρύπα του.
Ο Μπανιέρας μού είπε πως πάει κάθε μέρα στη βιβλιοθήκη.
Αν δεν γίνει λογιστής, θα γίνει σίγουρα βιβλιοθηκάριος.
Πάντως, φίλε, ζήτα απ' τη Νατ να σε συνοδέψει στον χορό.
Και στον τελικό του Euro το 2016 ένας άσχετος, ο...
- Έντι; - Έντουαρτ.
- Αυτός έβαλε το γκολ της νίκης.
Αλλά ποιος σήκωσε το τρόπαιο; Ο Ρονάλντο, φίλε. Αυτός είναι ο σταρ.
Γεγονός.
Εντάξει. Θα το κάνω, αν βρω την ευκαιρία.
- Εννοείται πως θα τη βρεις. - Όντως, αδερφέ.
Κερδίσαμε έναν απίστευτο αγώνα! Ξέρετε τι σημαίνει αυτό;
Ναι, φίλε!
Σίγουρα;
Εκατό τοις εκατό. Τι θα σκεφτούν τα πρωτάκια;
Ξέρετε κάτι; Σήμερα είναι Παρασκευή!
- Έτσι! - Είναι η τέλεια νύχτα για...
- Πλάνο παρασκευατόβραδου! - Πλάνο παρασκευατόβραδου!
Φύγαμε, φίλε!
Έχω κονσόλα DJ και αεροβόλα. Τούρκε, θα κάνεις κατάσταση με αλκοόλ;
Σας κάνω κατάσταση με ό,τι και όποια γουστάρετε.
Άτιμο αγόρι!
Για πες, τι θέλετε;
Παιδιά...
Φίλε,
φοβερό γκολ σήμερα.
Απίστευτη νίκη, έτσι;
Είσαι καλεσμένος απόψε. Πλάνο παρασκευατόβραδου!
Τι λες;
Ξέρετε,
αντί να σας βλέπω να κάνετε βλακείες μεθυσμένοι,
λέω να κρυφτώ στην τρύπα μου
και ν' αποφασίσω αν θα γίνω λογιστής ή βιβλιοθηκάριος.
Και, Τζέι,
το γκολ της νίκης το 2016 το έβαλε ο Έντερ.
Χωρίς αυτόν ο Ρονάλντο δεν θα σήκωνε το τρόπαιο.
Κι αυτό είναι σκέτη αηδία.
Σκεφτείτε λίγο και το περιβάλλον. Ή παραείστε κουλ για τον πλανήτη;
Φυτουλάκι!
Φοβερό γκολ! Συγχαρητήρια!
Ωραίο γκολ, Σιντ!
Φοβερός δεν ήταν;
Γεια.
Ωραίο γκολ.
Συγχαρητήρια, Σιντ!
Και μετά έκανε τριπλή δρασκελιά και την έστειλε ντουγρού!
Σαν τον Νεϊμάρ.
Το πλήθος έμεινε άφωνο!
Δεν ήταν εύκολη βολή.
Σαν τη FIFA που πρέπει να πατήσεις R1, αλλιώς δεν μπαίνει.
Αλλά ο αδερφός μου το έβαλε με τη μία. Φοβερό γκολ.
Ήρεμα, Άντι.
Σιγά μην πάρει και το πρωτάθλημα αύριο ο αδερφός σου.
Γιατί όχι; Σήμερα το σχολικό πρωτάθλημα, αύριο το εθνικό.
Έπρεπε να βλέπατε τον προπονητή!
Ξέφυγε τελείως!
Έκανε γύρους, χόρευε...
"Η ζωή μου έπιασε πάτο
Μέχρι που είπα YOLO
Παλιά ένιωθα FOMO
Αλλά όχι πια
Και σόλο περνάω μια χαρά
Δεν είμαι χαζογκόμενα"
Αρκετά, κυρία Κοράνα!
Τολμώ να πω πως ήταν απαράδεκτο.
Η εργασία έλεγε να γράψετε ποίημα
που να εκφράζει τα συναισθήματά σας για τη χρονιά που πέρασε
στα αγγλικά.
Κάθισε.
Να και ο ιππότης μας!
Έδωσες ένα μάθημα στους χούλιγκαν του Γκλόμπαλ Σκουλ!
Πέρασε, κύριε Μένον.
Κυρία Σαμπαργουάλ, σε παρακαλώ να μας απαγγείλεις το ποίημά σου.
"'Παράτα με', λέω στον κόσμο
Αλλά απορώ γιατί νιώθω μόνη
'Μεγάλωσα', λέω στη μαμά μου
Αλλά της ζητάω ακόμα λεφτά
'Θέλω να οδηγήσω', λέω στον μπαμπά μου
Αλλά με τρομάζουν οι κόρνες κι η κίνηση
'Βούλωσ' το', λέω στην αδερφή μου
Αλλά θέλω να μου ανοίγεται
'Ξέρω την απάντηση' Λέω στους δασκάλους μου
Αλλά θέλω ένα χέρι να με καθοδηγήσει
'Έχω σχέδιο', λέω σε όλους
Αλλά θα ήθελα κάποιος να με βοηθήσει
'Όλα θα πάνε καλά', λέω στον εαυτό μου
Αλλά ούτε εγώ δεν μ' εμπιστεύομαι
'Παράτα με', λέω στον κόσμο
Κι απορώ γιατί νιώθω μόνη"
Μπράβο!
Σας ευχαριστώ.
Κυκλοφόρησαν οι φήμες.
Παραέγινε, φίλε.
Γεια.
Μάντεψε.
Πλάνο παρασκευατόβραδου.
ΠΠ
Όποιος φάει λίγο, την έχει μικρή. Τρία, δύο, ένα, πάμε!
Άντε, γρήγορα!
Έλα, Μπανιέρα. Τελείωνε!
Θεέ μου! Είσαι αληθινός! Σ' αγαπώ!
Γνωριζόμαστε;
Θεέ μου, μου μίλησε!
Σ' το είπα πως άξιζε να έρθω για στήριξη.
Μιλάνε για σένα σ' όλα τα γκρουπ του WhatsApp! Τέλεια!
Οκτώ χρόνια έρχομαι εδώ και δεν με ήξερε κανείς.
Σήμερα έβαλα γκολ και με κοιτάζουν λες κι είμαι ο Χάρντικ Πάντια.
Είδες;
Ο Ντόνι, όχι ο Χάρντικ. Το σχολικό κύπελλο δεν κέρδισες;
Τέλεια.
Άντε, πιο γρήγορα!
Το ξέρεις ότι ο Καμπίρ και τα βλαμμένα με κάλεσαν στο ΠΠ;
Λες και θα πήγαινα να παρτάρω μαζί τους.
- Στο πλάνο παρασκευατόβραδου; - Ναι.
- Απόψε; - Ναι.
Φίλε, δεν νομίζω πως συνειδητοποιείς τι συνέβη.
Πρέπει να πας στο πάρτι.
Όχι "λέω να πας" ή "ίσως να πήγαινες". Πρέπει να πας!
Αδερφέ, παλιά σχολείο σήμαινε
διάβασμα, εργασίες
κι άλλο διάβασμα.
Με αυστηρούς κανόνες, όπως στο Ο Δρόμος του Έρωτα.
Ώσπου κάποιοι τελειόφοιτοι αποφάσισαν ότι αν διαβάζουμε Δευτέρα με Παρασκευή,
τότε το βράδυ της Παρασκευής παρτάρουμε δίχως σταματημό.
Κι έτσι γεννήθηκε το "πλάνο παρασκευατόβραδου".
Η καλύτερη παράδοση του σχολείου, όπου η κληρονομιά, η τιμή κι η πειθαρχία
δίνουν θέση σε τρελή μουσική, τρελά παιχνίδια κι επικές περιπέτειες.
Είναι το πιο θρυλικό πάρτι απ' όλα...
Έτσι έχω ακούσει, τουλάχιστον.
- Δεν επιτρέπονται τα πρωτάκια. - Ναι.
Το θέμα είναι πως έγινες διάσημος, τουλάχιστον για σήμερα.
Γι' αυτό σε κάλεσαν στο ΠΠ.
Εκμεταλλεύσου το, αδερφέ!
Πάρταρε με τους τελειόφοιτους.
Θα είναι φοβερό το κλίμα
και η καλύτερη ευκαιρία να καλέσεις τη Νατ στον χορό.
Θα το σκεφτώ.
- Φίλε! - Συγγνώμη!
Συγγνώμη.
Τα σπας.
ΕΠΑΓΓΕΛΜΑΤΙΚΟΣ ΠΡΟΣΑΝΑΤΟΛΙΣΜΟΣ
ΣΥΜΒΟΥΛΟΣ
ΜΑΝΤΟΥΣΑΛΑ
Πώς και διαβάζεις αυτό το βιβλίο;
Αν διάβαζα τα σονέτα του Σαίξπηρ, θα με ρωτούσες;
Δεν ρωτάω γι' αυτό. Δεν είναι στην ύλη της Α' λυκείου, σωστά;
Αυτό εννοούσες...
Το δανείστηκα απ' τη βιβλιοθήκη, ήθελα κάτι χαλαρό.
Χαλαρό, δεν λες τίποτα.
Πάντως δεν θα βαρεθείς και θα είσαι έτοιμη για τις επόμενες χρονιές.
Στην ακαδημαϊκή αφρόκρεμα!
Γιατί στο νεκροκρέβατό τους οι άνθρωποι σκέφτονται πόσα βιβλία διάβασαν.
- Άντι... - Άντι...
Σιντάρτ, πέρασε.
Γεια.
Καλησπέρα σας.
Κύριε Μένον, έμαθα πως έβαλες ένα απίστευτο γκολ το πρωί.
Όχι κι εσείς, κυρία.
Δεν θέλω σέλφι, "κόλλα το" κι αγάπες. Είμαι αυτός που ήμουν και χθες.
Ναι, το βλέπω.
Λοιπόν, αποφάσισες;
- Βασικά, ναι. - Αλήθεια;
Αποφάσισα πως θέλω να ψάξω ευρωπαϊκά πανεπιστήμια.
Σιντάρτ, πέρασαν οκτώ μήνες.
Συζητήσαμε όλα τα πανεπιστήμια της Ινδίας, της Αμερικής, της Αγγλίας,
του Καναδά, της Σιγκαπούρης, του Χονγκ Κονγκ, της Αυστραλίας...
- Αλλά αν κάπου έχει καλύτερα... - Σιντάρτ,
ώρα να σταματήσεις το ψάξιμο
και να στείλεις τις αιτήσεις, δεν συμφωνείς;
Κινδυνεύεις να χάσεις και τις τελευταίες προθεσμίες.
Τουλάχιστον στείλε τις αιτήσεις. Όλοι οι άλλοι το έκαναν!
Δεν είμαι σαν όλους τους άλλους. Πρέπει να το κάνω σωστά.
Είμαι πολύ διεξοδικός,
αλλά είναι άκρως σημαντική απόφαση.
Είναι τεράστια η οικονομική δέσμευση για την οικογένειά μου.
Χωρίς να το ψάξω πλήρως, δεν μπορώ να στείλω αιτήσεις.
Αν χρειαστεί να κάνω έναν χρόνο διάλειμμα, θα το κάνω.
Εντάξει.
Θα συζητήσουμε πανεπιστήμια σε Ευρώπη, Αφρική,
ακόμα και τη σχολή πιγκουίνων, αν θες.
Αλλά την επόμενη φορά, έλα με τη μαμά σου.
Θα σε βοηθήσει να πάρεις την καλύτερη απόφαση.
Έχει πολλή δουλειά.
Εξάλλου, η απόφαση είναι δική μου. Μπορώ ν' αποφασίσω μόνος μου.
Η μαμά μαγείρεψε. Γιατί θες συνέχεια να ξοδεύεις λεφτά;
Μια φορά μόνο, φίλε.
Εντάξει. Τι θες να φάμε;
Θα με βοηθήσεις;
Δεν μπορείς να φερθείς φυσιολογικά και ν' αρνηθείς έστω μία φορά;
Θα 'πρεπε να χαίρεσαι. Θα είσαι στο πάρτι των τελειόφοιτων.
Γιατί νομίζεις πως ό,τι σε κάνει χαρούμενη θα κάνει κι εμένα;
Εντάξει, συγγνώμη.
Θα βρω μόνη μου μουσική. Αλλά, πίστεψέ με, θα περάσεις καλά.
Προσπάθησε να διασκεδάσεις.
Νατ... Νατάσα... Στα αγγλικά έμεινα άφωνος.
Το 'χω. Θα τα καταφέρω.
Δεν θα τα καταφέρω.
- Σιντ! - Ναι. Γεια σου, Νατάσα.
Δεν σε είδα.
Σοβαρά;
Γιατί ερχόσουν προς τα εδώ και ξαφνικά έκανες μεταβολή.
Τι; Όχι! Νόμιζα πως είδα μια γνωστή, αλλά τελικά ήσουν εσύ.
Όχι "τελικά". Εσύ ήσουν και σε ξέρω κι εσένα.
Φοβερά τα αγγλικά σήμερα.
Φοβερό αυτό που διάβασες στα αγγλικά σήμερα.
Ευχαριστώ.
Θα έρθεις απόψε σπίτι μου, έτσι;
Στο ΠΠ.
Σπίτι σου είναι το πάρτι;
Ναι.
Οι γονείς μου λείπουν.
Μου το ζήτησε ο Καμπίρ και τα παιδιά και δεν γινόταν ν' αρνηθώ.
Το τελευταίο πάρτι του σχολείου...
Ναι, εννοείται.
Μου το είπαν κι εμένα μετά τον αγώνα.
Τον αγώνα που κερδίσαμε.
- Εννοείται πως θα 'ρθω στο πάρτι. - Τέλεια!
Να πάρει.
Τι έγινε;
Τίποτα, χαζομάρα. Ο Καμπίρ θα έρθει στο πάρτι με τον οδηγό του.
Δηλαδή, όχι στο πάρτι, αλλά δεν μπορεί να έρθει χωρίς οδηγό.
Ήθελα να πάω βόλτα με το αμάξι το βράδυ,
αλλά δεν έχει πλάκα αν σε επιβλέπει ενήλικας.
Είναι ξενέρωτο και βαρετό.
Αν δεν μπορεί να φέρει αμάξι ο Καμπίρ, θα φέρω το δικό μου.
Μπορώ να οδηγήσω εγώ, δεν τρέχει κάτι. Έχω δίπλωμα κι απ' όλα.
Αλήθεια; Είσαι σίγουρος;
Ναι, μην ανησυχείς. Δεν...
Εννοώ, δεν ανησυχώ. Όχι δεν είμαι σίγουρος.
Σίγουρα, θα φέρω το αμάξι.
- Ναι, τέλεια. - Ναι;
Τ' αγόρια μάλλον θα βρεθούνε στο JC πριν το πάρτι.
Θα πω στον Καμπίρ να σου στείλει μήνυμα.
- Εντάξει. - Τα λέμε το βράδυ;
Τα λέμε το βράδυ.
- Γεια. - Γεια.
Σε παρακαλώ!
Ως μικρός αδερφός, σου έχω ζητήσει ποτέ τίποτα;
Εντάξει, σου έχω ζητήσει διάφορα, αλλά τελευταία φορά.
Άσε με να έρθω μαζί σου.
Γιατί μ' ακολουθείς παντού σήμερα;
Ήρθες στον αγώνα, φτάνει.
Άκου, το ξέρεις
πως μπορώ να σε βοηθήσω να καλέσεις τη Νατ στον χορό πριν τους άλλους.
Θα είναι εκεί και η Νιτς, δεν θα σε πλησιάσω καν.
Αλλιώς, θα είμαι μόνος στο σπίτι κι αν το μάθει η μαμά...
Αρκετά, μη μ' απειλείς.
Υποσχέθηκα στη μαμά να σε προσέχω, οπότε...
Θα σε πάρω μαζί μου.
- Άρα... - Όμως, Άντι, υποσχέσου μου.
Δεν θα κάνεις φασαρία.
Θα κάνεις ό,τι λέω.
Και θα με βοηθήσεις να ντυθώ.
Ναι, το υπόσχομαι!
Οι Παρασκευές δεν θα είναι ποτέ ξανά ίδιες μετά το αποψινό.
Ό,τι πεις.
Φοβερό!
Μόνο οι τιράντες λείπουν
και μια χρονομηχανή να σε πάει σε πάρτι γύρω στο 1960.
Αδερφέ, άργησες. Το πρωί ήταν το ματσάκι.
Όχι.
Οι οριζόντιες ρίγες παχαίνουν.
Και οι κάθετες ρίγες ψηλώνουν
και μετά τα κορίτσια βλέπουν το ύψος σου κι απογοητεύονται. Όχι ρίγες γενικά.
Βάλε λίγη γεύση στη ζωή σου.
Να βάλω γεύση στη φάτσα σου;
Καλά, συγγνώμη.
Λοιπόν, Σιντ.
Στο πάρτι κάνεις πάταγο, αν κερδίσεις στα παιχνίδια.
Το μπιρ πονγκ είναι απλό.
Ρίξε το μπαλάκι μέσα στο ποτήρι.
Κοίτα.
Δοκίμασε εσύ τώρα.
Πρέπει να ρίξω το μπαλάκι έτσι
στη μέση...
Δεν πρέπει να έχεις γένια για να τα ξυρίσεις;
Φίλε, το νόημα είναι το άρωμα.
Τα κορίτσια τρελαίνονται για το άφτερ σέιβ.
Τότε, βάλε άφτερ σέιβ.
Φίλε, άφτερ σέιβ λέγεται.
Μπαίνει μόνο μετά το ξύρισμα.
Για να το αναποδογυρίσεις, βάλε το ποτήρι στην άκρη του τραπεζιού.
Απαλά δάχτυλα για να κινηθεί ομαλά.
Χτύπα απαλά τη βάση. Με το μαλακό.
Θα αναποδογυρίσει και θα προσγειωθεί σαν αμάξι του Ρόχιτ Σέτι.
Δοκίμασε!
Δεν μπορώ.
Συγκεντρώσου! Δεν βοηθάει η ηττοπάθεια.
Δεν μπορώ!
Διακοπή.
ΚΑΜΠΙΡ: ΡΑΝΤΕΒΟΥ ΣΤΟ JC ΣΤΙΣ 8:00 Μ.Μ.
- Αδερφέ... - Αδερφέ.
- Όχι. - Ναι.
- Η μαμά... - Η Νατ;
Αδερφέ, οδηγείς σε αργή κίνηση.
Πήραμε το αμάξι χωρίς την άδεια της μαμάς.
Ας προσέχουμε τουλάχιστον.
ΜΑΜΑ ΚΛΗΣΗ...
Όχι, άσ' το. Θα πρέπει να πούμε ψέματα.
Έλα, μαμά! Τώρα σε μελετούσαμε.
Αλήθεια;
Πώς πάει;
Τι κάνετε;
Τίποτα, παίζουμε αγώνες δρόμου κι ο Σιντ οδηγεί πολύ αργά.
Δεν το σήκωσε ο Σιντ. Πώς πήγε ο αγώνας;
Έπαιξε και νίκησαν! Έβαλε και γκολ!
Αλήθεια;
- Πώς; - Θα σ' τα πω αύριο.
Καλά, άκου. Δες στο ψυγείο. Άφησα...
Καλά. Πρέπει να κλείσω, μαμά.
Άντι...
Πού είναι το JC;
JAGDISH CHAND ΟΙΚΟΓΕΝΕΙΑΚΟ ΕΣΤΙΑΤΟΡΙΟ ΚΑΙ ΜΠΑΡ
Πάμε, αδερφέ.
ΕΣΤΙΑΤΟΡΙΟ 1ος ΟΡΟΦΟΣ
- Πώς πάμε πάνω; - Όχι πάνω. Πηγαίνετε έξω.
- Μέσα εννοείτε; Μέσα δείχνετε. - Όχι, έξω.
Πηγαίνετε έξω από εκεί.
Από πού;
- Κανέναν δεν κάλεσα! - Τι ειρωνεία!
Εσύ κάλεσες όλο το σχολείο.
- Ο τύπος κάλεσε... - Όλον τον κόσμο κάλεσες.
Δείτε! Ήρθε ο σκατιάρης Σίντι.
Με παρέα.
Από εδώ ο μικρός μου αδερφός, ο Άντι.
Παιδιά...
Μην ανησυχείς, φίλε.
Χωρίς το γκολ σου, δεν θα παρτάραμε.
Μπορείς να φέρεις όποιον θες, έλα.
Σααχίλ.
Ευχαριστούμε, Σιντ.
Χωρίς εσένα, δεν θα είχαμε νικήσει.
Έχασα αρκετές ευκαιρίες. Θα έφταιγα εγώ.
Όλα καλά, φίλε.
Πάντως, είναι τελείως διαφορετικό από αυτό που φανταζόμουν.
Φίλε, βλέπεις το πριγκέιμ.
Είναι παράδοση του ΠΠ.
Τα αγόρια κάνουμε το πλάνο μας και τα κορίτσια το δικό τους
και μετά βρισκόμαστε και παρτάρουμε.
- Θες μπίρα; - Όχι.
Είδες τίποτα ύποπτο καθώς ερχόσουν;
Ήταν κάτι μπάτσοι κάτω.
Δεν εννοώ αυτό, φίλε. Τίποτα ύποπτο, τύπου φάρσα απ' το ΓΣ.
Θα έχει παιδιά κι από άλλα σχολεία στο πάρτι.
Θα έρθουν κι απ' το ΓΣ.
Συνήθως κάνουμε φάρσες ο ένας στον άλλον πριν το πάρτι,
για να διαλυθεί το αρνητικό κλίμα.
Σήμερα τους νικήσαμε στον τελικό.
Τα αγόρια του ΓΣ θα θέλουν να μας τη φέρουν πριν το πάρτι!
Αλλά δεν θα μας πιάσουν οι άχρηστοι του ΓΣ. Σωστά, φίλε;
Άκου, φίλε.
Είσαι αδερφός του Σιντ, οπότε άραξε.
Αλλά μην ξεχνάς πως είσαι πρωτάκι
και πρέπει να σέβεσαι τους μεγαλύτερους,
ακόμα κι αν πάνε σε άλλο σχολείο.
Υπάρχουν κανόνες, φίλε.
Όχι πάρτι ή ποτά χωρίς την άδεια του κηδεμόνα σου.
Δεν θέλουμε να ξεφύγεις και να δημιουργήσεις προβλήματα.
Κατάλαβες, φίλε;
Κατάλαβα.
- Γκέγκε; - Το καλό που σου θέλω.
Παιδιά, να σας θυμίσω
πως αν δεν είχα τραυματιστεί, ο Σιντ δεν θα έβαζε γκολ.
Γι' αυτό, κομμένο πια το Αυτογκολάκιας.
Σοβαρά;
Ααγιούς, το αυτογκόλ σου όταν παίζαμε με Μέρι άφησε εποχή.
Για μας θα είσαι πάντα ο Αυτογκολάκιας.
Ευχαριστώ, Καμπίρ.
Μη στενοχωριέσαι. Τουλάχιστον δεν σε λένε Μπανιέρα.
Σααχίλ, πώς βγήκε το παρατσούκλι σου; Άκουσα μια φήμη πως...
Όπα, πρωτάκι. Πρόσεχε τι λες.
Δεν είναι φήμη, αλήθεια είναι. Έχασε την παρθενιά του σε μπανιέρα.
Τούρκε, εσένα γιατί σε λένε έτσι;
Έχεις σχέση με Τουρκία;
Όχι, φίλε. Ο μπαμπάς μου λέγεται Ταρακλάλ.
Εγώ με έβγαλα Τούρκο,
πριν με φωνάζουν "Ταράκ", καυλιάρη.
Τζέι, το δικό σου όνομα τι σημαίνει;
Τι εννοείς, φίλε; Έτσι με λένε, Τζέι Σετ.
Δέξου το, φίλε. Σε λένε...
- Ζέι Σετ! - Ζέι Σετ!
Ελάτε, παιδιά.
Το πιστοποιητικό γέννησής μου γράφει "Τζέι Σετ".
- Δείξ' το. - Τι είναι αυτά που λες;
Φάρσα του ΓΣ.
Ναι.
Με βρήκαν τα παιδιά του Γκλόμπαλ Σκουλ.
Μου έδειξαν σεβασμό.
Πολύ σεβασμό.
Με τα ροζ χαρτονομίσματα.
Κι ενεργοποίησα το νερό πυρόσβεσης στην ιδιωτική αίθουσα.
Δωροδοκήθηκες για να τη φέρεις στους τακτικούς σου πελάτες;
Ναι, αλλά ξέρω
πού θα πάνε οι άλλοι.
Αν μου δείξετε κι εσείς σεβασμό...
Με πιάνετε;
"Σεβασμό".
Το 'πιασες.
Πήγαν στου Καν.
- Πάμε. - Ελάτε, παιδιά.
Πρέπει να εκδικηθούμε τους τύπους του ΓΣ.
Μια ευκαιρία έχουμε, θέλω κάτι καλό. Έχετε καμιά ιδέα;
Παιδιά, έχω μια τέλεια ιδέα.
Αλλά χρειαζόμαστε αμάξι.
Έχουμε αυτοκίνητα.
Αλλά δεν μπορούμε να κάνουμε κάτι μπροστά στους οδηγούς μας.
- Θα το μάθουν οι γονείς. - Σωστά.
Ούτε να οδηγήσουμε μπορούμε, έχουμε πιει.
Παιδιά.
Έχουμε εμείς αμάξι, μπορεί να οδηγήσει ο Σιντ!
- Τέλεια! Σιντ, θα μας πας εσύ; - Έλα, φίλε.
- Πάμε, φίλε. - Σε παρακαλούμε.
Έλα, φίλε, άντε.
- Άντε, Σιντ. - Πάμε, ρε φίλε.
- Πάμε. - Πάμε, φίλε.
Για το ΔΣΜ. Σε παρακαλούμε.
- Ναι, άντε. - Πάμε!
- Πάμε, παιδιά. - Εμπρός.
ΤΟ ΚΕΜΠΑΠ ΤΟΥ ΚΑΝ
Παιδιά, αυτό θα πει "Τους πνίξαμε το πάρτι".
Ναι!
Καλά λέει.
Είχε απίστευτη πλάκα.
- Δείτε, να τοι! - Ναι!
Σαν φωτιά εξαπλώνεται ο κόσμος
Η τύχη είναι σαν βρεγμένο πυροτέχνημα Που το στέγνωσε πιστολάκι
Θέλουμε κάτι συγκλονιστικό Η σκανταλιά τονώνει!
Γι' αυτό, άνοιξε το κουτί της Πανδώρας
Άνοιξε το κουτί της Πανδώρας!
Πάμε!
Άνοιξε το κουτί της Πανδώρας!
Εμπρός, παιδιά!
Χωριστείτε!
Σταματήστε!
Ραντεβού στον κεντρικό. Πάμε να τους φάμε!
Μη σας ξεφύγουν!
Τα σχέδια είναι βαρετά Η παρόρμηση έχει γλύκα
Πάμε και μπλέκουμε Και φτου κι απ' την αρχή
Θέλουμε κάτι συγκλονιστικό Η σκανταλιά τονώνει!
- Γι' αυτό, άνοιξε το κουτί της Πανδώρας - Γρήγορα!
Άνοιξε το κουτί της Πανδώρας!
Σταμάτα, Σιντ.
- Θα τον πετύχω. - Ναι.
Όχι, στάσου! Περίμενε!
Παιδιά!
Σταμάτα, περίμενε!
- Μη! - Όχι, στάσου!
Μη!
Άνοιξε το κουτί της Πανδώρας!
Μπες στο αμάξι, γρήγορα! Κάτσε πίσω.
Εσύ! Σταμάτα.
Σταμάτα.
Σταμάτα!
ΑΣΤΥΝΟΜΙΑ
Τι έκανες, ηλίθιε;
Αδερφέ, μου φωνάζεις αργότερα. Να ξεφύγουμε πρώτα.
Γαμώτο!
Σιντ!
Ωραία. Παραλίγο.
Τι κάνουμε τώρα, Άντι; Όλοι οι δρόμοι εδώ μοιάζουν.
Θα δω τον χάρτη.
- Πού να πάω; - Προς τα εκεί.
Γαμώτο. Κάνε γρήγορα.
Στρίψε αριστερά!
Σταμάτα! Πάρκαρε εδώ.
Ας αφήσουμε το αμάξι.
Τρελάθηκες; Πώς θ' αφήσουμε το αμάξι;
Όχι για πάντα. Θα έρθουμε να το πάρουμε.
Και πόσο θα περπατήσουμε;
Θα πάρουμε τον Καμπίρ να έρθει να μας πάρει.
Σε παρακαλώ. Δεν έχουμε χρόνο για καβγάδες.
Πόσο θα κρυβόμαστε απ' την αστυνομία;
Σε παρακαλώ.
Εμπρός.
Επικό, φίλε! Το καλύτερο ΠΠ όλων των εποχών.
Καταπληκτικό!
Φοβερή η ιδέα με τα αυγά, μικρέ! Και γαμώ, απίστευτο!
Καλά, η πρώτη βολή! Δεν παιζόταν.
Δεν το πιστεύω ότι έριξες αυγό σε μπάτσο.
Προσκυνώ, φίλε. Τα σέβη μου. Τελείως γαμάτο.
Τι να κάνω; Χώθηκε στη μέση!
- Δείτε τον μικρό, παιδιά! - Κι εσύ! Οδηγάρα!
- Νόμιζα πως ήμουν στο Grand Theft Auto. - Σοβαρά!
Απίστευτο, φίλε!
Έχετε κότσια τ' αδέρφια. Πού ήσασταν τόσον καιρό;
Τα αδέρφια Μένον τα σπάνε!
Εδώ ήμασταν, εσείς δεν βλέπατε την αξία μας.
Έχουμε όλη τη νύχτα. Κρατάτε τα μάτια σας ανοιχτά!
Έτσι μπράβο! Μόλις άρχισε το πάρτι!
- Πάρτι! - Πάρτι!
Άντε, Αυτογκολάκια. Βγες, έχουμε αργήσει.
Μη χαλάς το κλίμα, φίλε. Πάμε να παρτάρουμε!
- Θέλω να φάω ρολάκι κανέλας. - Σκόνταψα στο πόδι μου.
- Δεν πειράζει, πάμε. - Ναι, πάμε.
Έλα, μικρέ.
Αδερφέ, έλα! Τα καταφέραμε. Είμαστε στο πλάνο παρασκευατόβραδου!
Δεν έρχομαι, θα πάω πίσω. Θα έχει φύγει ο μπάτσος.
Αδερφέ, το κανονίζουμε αύριο.
Δεν κάνω βήμα, αν δεν πάρω πίσω το αμάξι.
Η μαμά είπε να μην το πειράξουμε. Θες να το παρατήσω;
Τι κάνετε, Μένον;
Θα πάω πίσω στο αυτοκίνητο.
Φίλε, δεν είναι καλή ιδέα.
Δεν με νοιάζει τι λέτε.
Κάντε ό,τι θέλετε. Εγώ πάω να πάρω το αμάξι.
Οδηγέ, πήγαινέ τον εκεί που θέλει.
Πάμε, φίλε.
Έλα.
Το αμάξι το πήρε γερανός.
Εντάξει.
- Εντάξει; - Θέλω να πω...
Μαλακία, αλλά εδώ περνάμε τέλεια.
Το πάρτι είναι φανταστικό. Έγινες ακόμα πιο διάσημος μετά τη φάρσα.
Όλοι για σένα ρωτάνε.
Φοβερή ιδέα ν' αργήσεις να έρθεις.
Τελευταίος στο πάρτι φτάνει πάντα ο καλύτερος.
Ο καλύτερος;
Εδώ βγήκαν όλα εκτός ελέγχου, αυτά σε νοιάζουν;
Χαλάρωσε, αδερφέ. Το πήραν το αμάξι. Τι να κάνουμε;
Δεν θα πάμε στον εξαγριωμένο μπάτσο.
Έλα στο πάρτι και ζήτα απ' τη Νατ να πάτε μαζί στον χορό.
Θα πούμε αύριο στη μαμά για το αμάξι.
Και τι λες να πει η μαμά;
"Κανένα πρόβλημα. Χάσατε το αμάξι, αλλά δεν χάσατε το πάρτι. Μπράβο σας!"
Τι υπερβολές είναι αυτές; Ναι, θα μας μαλώσει.
Θα το υποστούμε. Θα ξέρει τι να κάνει.
- Πώς πάει; - Καλά, εσύ;
- Τέλεια! - Φοβερό πάρτι!
Το έβαλα στο ψυγείο να κρυώσει.
Πρόσεχε, το κούνησα λίγο.
Ευχαριστώ. Έλα.
Αυτόν ρώτα!
- Παιδιά. - Μπροστά σου.
Τέλεια!
Μια στιγμή, πού είναι ο Σιντ; Να μην τον περιμένουμε;
Δεν έχει νόημα, μπορεί ν' αργήσει.
Ναι, βασικά...
- Όντως. - Ναι, δηλαδή...
Καλά που τραυματίστηκες.
- Αυτογκολάκιας! - Αυτογκολάκιας!
Θεέ μου! Είσαι καλά;
Όλα εντάξει. Φέρνει κάποιος πάγο;
Φίλε.
Φίλε, είναι απ' τα αγαπημένα μου.
"Παϊνότ νόιρ".
Πινό νουάρ.
Απ' το Μπορντό.
Της Γαλλίας... Κατάλαβες;
Πράσινο μήλο, εσπεριδοειδή
και βανίλια.
Κλασικό. Γεια μας.
Ωραία.
Αλλά πώς πίνεται η φρουτοσαλάτα σου;
Κοίτα.
Είσαι καλά;
Όχι, Μανίς. Δεν γίνεται.
Ο κύριος Πόλσον είπε πως αυτό χαλάει τη συμφωνία.
Μα...
Θα βρούμε άλλο τρόπο. Αρκεί...
- Συγγνώμη, πρέπει ν' απαντήσω. - Ελεύθερα.
Έλα, Σιντ. Όλα καλά;
Μαμά! Ναι.
Πήρα επειδή δεν το σήκωσα προηγουμένως.
Ναι, μίλησα με τον Άντι.
Μου είπε πως έβαλες γκολ!
Συγχαρητήρια!
Ναι, μαμά. Ευχαριστώ.
Τι κάνετε;
Ο Άντι παίζει βίντεο γκέιμ όλη μέρα κι εγώ διαβάζω.
Σιντ.
Είστε καλά, έτσι;
Ναι, καλά είμαστε.
- Σίγουρα; - Ναι.
Εντάξει, πάω για ύπνο.
Εντάξει, καληνύχτα.
Πες στον Άντι να μην ξενυχτήσει.
Καληνύχτα, μαμά.
Καληνύχτα, αγάπη μου.
Παραλίγο.
Σειρά μου.
Στόχευσε αριστερά. Το ποτήρι είναι στα δεξιά.
Και ρίξε απαλά απ' τον αγκώνα, όχι απ' τον καρπό.
Δεν νομίζω να μπει.
Πίστεψέ με, είναι τεχνική.
Έχω χρόνια εμπειρία στο μπάσκετ.
Κι εγώ έχω χρόνια
εμπειρία στις νίκες!
Δεν τα πήγες άσχημα.
Όντως.
Παίζουμε κι αναποδογύρισμα;
Ναι, πάω να δω κάτι πρώτα.
Πήραμε τα όπλα μας,
κάτσαμε στο αμάξι και ξεκίνησε η δράση.
Ήμασταν σαν εκείνο τον φαλακρό ηθοποιό δράσης...
- Τον Ροκ. - Όχι, τον άλλον.
Τον Έι Σι Πι Πραντιούμαν.
- Όχι. - Τον Βιν Ντίζελ.
Τον Βιν Ντίζελ, ναι!
Κι όπως ο Βιν Ντίζελ, πλησιάσαμε στου Καν κι εγώ στόχευσα στο κεφάλι
με το αυγό φυσικά.
Πέταξε στον αέρα κι έσκασε στη μάπα του σαν σφαλιάρα!
Με χτύπησε πολύ δυνατά.
Είχα αυγό σ' όλο μου το κεφάλι.
Άκουσα πως κάνει καλό στα μαλλιά.
Αύριο θα έχεις ωραίες μπούκλες σαν τον Τάιγκερ Σροφ.
Αλλά ο πραγματικός ήρωας ήταν ο αδερφός μου, ο Σιντ.
Ήταν Ροκ και Βιν Ντίζελ μαζί.
Οδήγησε τέλεια!
Τρέχοντας μέσα από σοκάκια και μετά πήρε γαμάτα τη στροφή στο φανάρι.
Και Ferrari να οδηγούσαν οι τύποι του ΓΣ, δεν θα ξέφευγαν.
Κι όταν έριξα ένα αυγό κατά λάθος σε μπάτσο...
Μικρέ!
Ευχαριστώ, παιδιά. Τέλος πάντων, όταν συνέβη,
νόμιζα πως τελείωσαν όλα.
Ότι θα περνούσαμε το παρασκευατόβραδο στη στενή.
Αλλά ο αδερφός μου μας πήρε μακριά σαν αστραπή!
Ούτε ο μπάτσος δεν τον πρόλαβε.
Ο καημένος θ' απορεί τι κάνει ο Τζέιμς Μποντ στο Μουμπάι.
Πού είναι τώρα; Γιατί δεν μας τα λέει ο ίδιος;
Πήγε να δει αν είναι εντάξει το αμάξι.
Μόλις έρθει, θα μπει στις υπηρεσίες σου.
Κι όταν έριξα ένα αυγό κατά λάθος σ' έναν μπάτσο...
ΑΣΤΥΝΟΜΙΑ
Με συγχωρείτε...
Ποιος το έκανε αυτό;
Μια κότα.
Ένας νεαρός.
Ξέρεις τον αγαπημένο μου πωλητή πάαν στο Φορτ.
Πήγα να πάρω πάαν πακέτο
και ξαφνικά από απέναντι
ένας πιτσιρικάς μου πέταξε αυγό και μετά το έσκασε!
Δεν τον πιάσατε;
Το πέταξε μέσα από αμάξι.
Ευτυχώς δεν είχε κόσμο.
Αν περνούσε κανένας ποδηλάτης
και τον χτυπούσε, θα είχε προκληθεί ατύχημα.
Δεν σταμάτησε καν να ζητήσει συγγνώμη, το έσκασε.
Μα τι λέτε; Η σημερινή νεολαία είναι κακομαθημένη.
Αλλά δεν το έβαλα κάτω.
Τον κυνήγησα με το τζιπ.
Βρήκα το αμάξι του.
Και του χώσατε σφαλιάρα;
Σε ποιον; Στο αμάξι;
Παρκαρισμένο το βρήκα. Ο πιτσιρικάς έλειπε.
Αλλά είναι μικρός και το αμάξι ακριβό.
Έστειλα γερανό να το πάρει.
Και να το φέρει εδώ;
- Όχι, σπίτι σου. - Συγγνώμη.
Θα του δώσω ένα μάθημα όταν έρθει να το πάρει.
Οι νέοι πρέπει να μάθουν τι εστί αστυνομία του Μουμπάι.
Γεια σου, Σιντ!
Να τος! Αμάν, ξέρω αυτό το ύφος.
Πρέπει να μιλήσουμε, Άντι.
Όχι εδώ. Πάμε στο δωμάτιο της Νιτς.
Είσαι μεγάλος ψεύτης, κάθαρμα.
Πότε είπα ψέματα;
Μου υποσχέθηκες πως δεν θα κάνεις φασαρία
κι έκανες σκηνή στη μέση του δρόμου!
Άλλα λες κι άλλα κάνεις. Ο ορισμός του ψεύτη!
Εντάξει, έχεις δίκιο.
Αλλά το είπα επειδή φοβόσουν μη σε κάνω ρεζίλι.
Κι αυτό δεν συνέβη.
Αντιθέτως, είσαι ο πρωταγωνιστής του πάρτι!
Γάμα το πάρτι, Άντι! Η αστυνομία πήρε το αμάξι!
Ναι, αυτό είναι πρόβλημα, αλλά θα το λύσει η μαμά.
Γιατί το κάνεις θέμα;
Επειδή πάντα αυτό κάνεις.
Προσπαθείς να το παίξεις μάγκας και μπλέκεις
και μετά η μαμά μαζεύει τα σπασμένα!
Κι εσύ τι κάνεις πάντα;
Άντι, μην αλλάζεις θέμα.
Μάθε ν' αναλαμβάνεις την ευθύνη για τα λάθη σου.
Φέρεσαι σαν να έχεις μόνο εσύ προβλήματα στον κόσμο.
Το παίζεις υπεύθυνος και σνομπάρεις όποιον σπάει πλάκα.
Σκέφτηκες ποτέ τι κάνει η "πλάκα" σου στους άλλους;
Επειδή έσπασες πλάκα, όλο το σχολείο με φωνάζει "σκατιάρη"!
Επειδή έσπασες πλάκα, μας κυνήγησε η αστυνομία σήμερα, Άντι!
Δειλέ, ανάλαβε τουλάχιστον την ευθύνη.
Δειλός; Τουλάχιστον εγώ δεν κρύβομαι πίσω απ' τα προβλήματά μου.
Εσύ είσαι ο δειλός και κρύβεσαι απ' τον κόσμο.
Τραγουδάς και χορεύεις στο ντους,
αλλά λες "ανεύθυνο" όποιον το κάνει δημόσια.
Είσαι ανεύθυνος!
Πότε θα συνειδητοποιήσεις τις προτεραιότητες στη ζωή;
Ποιες δηλαδή;
Βαθμούς; Πανεπιστήμια;
Τότε, γιατί δεν έστειλες ούτε μία αίτηση, Σιντ;
Επειδή δεν ξέρεις τον εαυτό σου.
Πώς θα ξέρεις το κατάλληλο πανεπιστήμιο;
Φοβάσαι να πάρεις μια απόφαση και λες εμένα δειλό;
Άντι, άλλο ήταν το θέμα μας.
Μη λες βλακείες, δεν ξέρεις τα προβλήματά μου.
Αυτό ακριβώς λέω!
Παλιά διασκέδαζες.
Σε θαύμαζα.
Ήσουν το πιο φοβερό άτομο που ήξερα.
Μετά τον μπαμπά, έγινες μαζεμένος και κυνικός.
Γάμα τα προβλήματά σου! Νιώθω πως δεν σε ξέρω καν.
Τολμάς κι αναφέρεις τον μπαμπά;
Αν ανησυχούσες για τη μαμά μετά τον θάνατο του μπαμπά,
δεν θα παρατούσες το αμάξι για πάρτι!
Σκέφτηκες πόσο θα πληγωθεί η μαμά όταν το μάθει;
Και τι θα περάσει;
Όχι, Άντι. Μόνο τον εαυτό σου σκέφτεσαι.
Γάμα το αμάξι, φίλε!
Θα μιλήσω αύριο στη μαμά και θα βρούμε τη λύση.
Γιατί αύριο; Τώρα μίλα της. Πάρ' την.
Είναι αργά. Τρελάθηκες; Αποκλείεται.
Γιατί; Φοβάσαι να παραδεχτείς τα λάθη σου;
Βγάλε το κινητό και πάρ' την.
ΜΑΜΑ
Έλα, μαμά.
Συγγνώμη που σ' ενοχλώ στη δουλειά. Έχουμε ένα πρόβλημα.
Όχι, δεν μαλώνουμε, απλώς...
Ο Σιντ κι εγώ πήραμε το αμάξι και το μάζεψε η αστυνομία.
Εντάξει.
Ό,τι πεις.
Ναι, θα σ' τα πω όλα αύριο. Εντάξει.
Ναι.
Η μαμά είπε να μην κάνουμε τίποτα.
Θα το συζητήσουμε όταν γυρίσει απ' το Πούνε.
Τι κοιτάζεις έτσι;
Έχει πολλή δουλειά και είπε πως θα το κανονίσουμε αύριο.
Έτσι είπε όντως;
Ορίστε, ρώτα την. Εμπρός.
Σ' το είπα ότι θα βρούμε την άκρη,
αλλά είσαι μες στην ξενέρα.
Μια νύχτα είχαμε να χαλαρώσουμε και το χάλασες.
Ευχαριστημένος;
Ευχαριστημένος; Κάθαρμα!
Συγγνώμη, νόμιζα πως μπορούσα να μπω.
Μπορώ να φύγω, αν θέλετε
να συνεχίσετε.
Σιντ!
Ήρθες, επιτέλους. Όλα καλά με τους μπάτσους;
Ναι, εσύ πώς το...
Όλοι το ξέρουν. Όλοι σε περιμένουν, έλα.
Δείτε! Ήρθε ο σκατιάρης Σίντι!
Μπανιέρα, λίγη ευγένεια.
Δείτε ποιος ήρθε στο πλάνο παρασκευατόβραδου.
Ο ήρωας της ημέρας, ο Σιντάρτ!
Ήρθες.
Ναι. Ευχαριστώ για το αμάξι, φίλε.
Εσύ μου χρωστάς ένα παιχνίδι.
Όντως. Πάμε τώρα.
Έλα να παίξουμε.
Έτοιμη η ομάδα μου, Καμπίρ. Η δική σου;
Πρέπει να ξέρεις πως δεν το έχω ξαναπαίξει.
Έλα τώρα, φίλε.
Αν ξέφυγες απ' τους μπάτσους, μπορείς να μας νικήσεις.
Μην ανησυχείς, είναι εύκολο. Πιες την μπίρα κι αναποδογύρισε το ποτήρι.
- Ναι, φυσικά. - Έτοιμοι;
Τρία, δύο, ένα, πάμε!
Το Μπορντό δεν μου έκατσε καλά, φίλε.
Έλα, Τζέι!
Δεν έπρεπε να πιω τόσο!
Πιο γρήγορα! Πιες την!
Άντε, Τζέι!
Προσπαθώ, φίλε. Αλήθεια!
Άντε!
- Πιες! - Πιες!
Γρήγορα, Σιντ. Μας φτάνουν!
- Αυτογκολάκιας! - Αυτογκολάκιας!
Απαλά, με το μαλακό...
Με το μαλακό.
Ναι!
Γαμώτο.
Ναι!
Δεν ήρθε ακόμα ο μικρός, Νάικ.
Ξεχάστε το. Ένας λεκές είναι, θα φύγει.
ΣΟΥΧΑΣ ΠΙΝΓΚΑΛΕ
ΝΤΙΛΙΠ ΝΑΪΚ
Δεν σπιλώθηκε μόνο η στολή μου, Νάικ.
Ωραία.
Αν δεν έρθει εδώ ο πιτσιρικάς, θα πάμε εμείς σ' αυτόν.
Βρες τα στοιχεία του αυτοκινήτου.
Μαμά, μπαμπά, αδέρφια, παππούδες. Θέλω όλο το οικογενειακό δέντρο.
Ώρα να πιάσω την κότα που έκανε το αυγό.
Εμπρός, γρήγορα!
Μπορεί να κάνω λάθος,
αλλά η θέα είναι απ' την άλλη.
Κάθε μέρα τη βλέπω.
Αυτό είναι καινούργιο.
Δες τον Τζέι. Πόσο προσπαθεί.
Και ο Ααγιούς!
Ο καημένος θέλει να συμμετάσχει στο πάρτι λες και θα πάρει
βραβείο συμμετοχής στο τέλος.
Συγγνώμη
γι' αυτό που έγινε πριν.
Δεν ήταν πολύ ευχάριστη κουβέντα και...
Δεν πειράζει.
Δεν πιάνει μία μπροστά στους καβγάδες μου με τη Νατάσα.
Τι αδέρφια είστε,
αν δεν θέλετε να σκοτώσετε ο ένας τον άλλον;
Δεν ξέρω αν ξεπερνάω τα όρια...
Το ξέρω πως ο Άντι καμιά φορά δεν αντέχεται...
αλλά έχει καλή καρδιά.
Θέλει να ενσωματωθεί και να είναι αρεστός.
Και το ίδιο θέλει και για σένα.
Σήμερα σε διαφημίζει λες και είσαι κανένας Εκδικητής.
Σε παρομοιάζει με Νεϊμάρ, Τζέιμς Μποντ, Βιν Ντίζελ,
κι εγώ δεν ξέρω τι άλλο. Είναι σπαστικό.
Του παραφώναξα μάλλον.
Είναι πολύ δύσκολο να συνεννοηθείς μαζί του, καταλαβαίνεις;
Ναι, εντελώς.
Είμαι όλη μέρα μαζί του στην τάξη. Ξέρω ακριβώς τι εννοείς.
Σ' ευχαριστώ.
- Φτάνει! - Εντάξει.
Ένιωσες τίποτα;
Μικρέ!
Να δοκιμάσω κι εγώ;
Φίλε, ξέρεις πως σε πάω, έτσι;
- Ναι. - Γίναμε φίλοι.
Αλλά, λυπάμαι, έχουμε κανόνες.
Μετά απ' όσα περάσαμε;
Φίλε, αν ήταν στο χέρι μου, θα σε άφηνα.
Αλλά χωρίς την άδεια του Σιντ, δεν ξέρω.
Γιατί χρειάζομαι την άδεια του Σιντ για τα πάντα;
Πώς γίνεται να χάνεσαι συνέχεια;
Γεια.
Σε λίγο ξεκινάμε. Πάμε;
Ναι, πάμε.
- Συγχαρητήρια. - Όχι, κύριε Γκοέλ. Σ' εσάς.
Συγχαρητήρια.
Τώρα μπορούμε να πάμε να ξεκουραστούμε.
- Μανίς, τα καταφέραμε! - Ευχαριστώ.
Έλα, Άντι. Τι κάνεις ξύπνιος τέτοια ώρα;
Απλώς δεν μ' έπιανε ύπνος.
Άντι, τι συνέβη; Τι έγινε;
Τίποτα.
Μαμά, δεν...
Μάλωσες με τον Σιντ;
Όχι, καμία σχέση.
Παίζει βίντεο γκέιμ όλη μέρα.
Και
τι άλλο συνέβη;
Μαμά, πήρα...
Πήρα να ρωτήσω...
Είσαι καλά, έτσι;
Γενικά, εννοώ.
Ναι, είμαι μια χαρά, όμως...
Λοιπόν, μόλις τελείωσα εδώ. Επιστρέφω αμέσως.
Θα φύγω πάραυτα.
Όχι, δεν χρειάζεται.
Είναι αργά, μην οδηγήσεις τέτοια ώρα.
Δεν πειράζει.
- Μα... - Θα έρθω.
- Τα λέμε στο σπίτι. - Εντάξει.
Θα φτάσω σε δυο, τρεις ώρες.
Τα λέμε σε λίγο.
- Σκατιάρης Σίντι! - Σκατιάρης Σίντι!
Είμαι ο σκατιάρης Σίντι.
Πριν τραγουδήσω, ζητώ συγγνώμη απ' τους ΓΣ για τα αυγά,
αλλά όχι για το γκολ.
Και συγγνώμη σε όλους εσάς που δεν σας γνώρισα νωρίτερα.
Ξέρω πως δεν κάνουμε πολλή παρέα,
αλλά απόψε κάναμε και πέρασα τέλεια.
Μάλλον γι' αυτό λέγεται πλάνο παρασκευατόβραδου.
- ΠΠ! - ΠΠ!
Πόση απ' τη βαβούρα της ζωής
Ν' αντέξει η τρελοκαρδιά μου;
Η τρελοκαρδιά μου λαχταρά
Ν' ακολουθήσει τα όνειρά της
Πόση απ' τη βαβούρα της ζωής
Ν' αντέξει η τρελοκαρδιά μου;
Την πλημμυρίζει ενέργεια
Ν' ακολουθήσει τα όνειρά της
Είσαι ελεύθερος να φύγεις
Αν θες να μεγαλώσεις
Λίγη διασκέδαση δεν βλάπτει
Βρες μια καλή δικαιολογία
Ξέχνα τις έγνοιες, άραξε και διασκέδασε!
Βρες μια καλή δικαιολογία
Λίγη διασκέδαση δεν βλάπτει
Βρες μια καλή δικαιολογία
Σε περιμένουν τα όνειρά σου
Βρες μια καλή δικαιολογία
Αν δείτε τον αδερφό μου, τον Άντι, στείλτε τον εδώ.
Το τραγουδάει πολύ καλύτερα από μένα.
Πήγαινε, Άντι.
- Δεν θέλω. - Πήγαινε.
Δεν θα πάω!
Ετοιμάσου για νέες περιπέτειες
Πάρε μέρος ξανά στη γιορτή
Τα προβλήματά σου θα μικρύνουν
Όταν αφεθείς στην ευτυχία
Κυνήγησε σήμερα τα όνειρά σου
Λίγη διασκέδαση δεν βλάπτει
Βρες μια καλή δικαιολογία
Ξέχνα τις έγνοιες, άραξε και διασκέδασε!
Βρες μια καλή δικαιολογία
Λίγη διασκέδαση δεν βλάπτει
Βρες μια καλή δικαιολογία
Σε περιμένουν τα όνειρά σου
Βρες μια καλή δικαιολογία
Αφέσου στη χαρά
Της ίδιας της ζωής
Και της νιότης σου
Λιγάκι
Θα σε μάθει όλος ο κόσμος
Κυνήγησε σήμερα τα όνειρά σου
Λίγη διασκέδαση δεν βλάπτει
Βρες μια καλή δικαιολογία
Σε περιμένουν τα όνειρά σου
Βρες μια καλή δικαιολογία
Ανθρωποστοίβα!
Με λένε Τζέι Σετ!
Είσαι καλά;
Είσαι καλά; Άγριο φάνηκε.
Ναι, σ' ευχαριστώ.
Βασίσου πάνω μου.
Συγγνώμη.
Υποσχέθηκα πως θα φέρω το αμάξι και δεν το έφερα.
- Το πήρε η αστυνομία. - Το ξέρω, μου το είπε ο αδερφός σου.
Αλλά πήγες να το πάρεις.
Τι γλυκό!
Ξέρεις, ανέκαθεν σε θεωρούσα ενδιαφέροντα τύπο,
αλλά δεν ήξερα πως είσαι τόσο ταλαντούχος.
Τι; Όχι, εσύ είσαι καταπληκτική!
Προσπαθώ να σ' το πω όλη μέρα.
Σήμερα τρελάθηκα τελείως
στα αγγλικά.
Κάτσε.
Τι;
Το ποίημά σου.
Ο τρόπος που το απήγγειλες, τα νοήματα...
Ταυτίστηκα εντελώς! Νόμιζα πως μιλούσες σ' εμένα.
Μάλιστα. Σ' ευχαριστώ, τότε.
Ήταν μια δευτερεύουσα εργασία.
Δεν ασχολήθηκα και πάρα πολύ.
Η Νίτια είναι πολύ καλύτερη στα φιλολογικά και με βοήθησε.
Αυτή έγραψε το ποίημα κι εγώ το διάβασα.
Αλλά κάπου είχαμε μείνει...
Τι; Νατ, συγγνώμη. Δεν μπορώ.
Μην το παρεξηγήσεις!
Είσαι η πιο όμορφη γυναίκα που έχω δει στη ζωή μου.
Σε θαυμάζω, σε εκτιμώ
και μου αρέσεις άπειρο καιρό τώρα.
Αλλά ξαφνικά συνειδητοποίησα
πως δεν σε ξέρω καθόλου.
Ούτε εσύ με ξέρεις.
Και φταίω εγώ, αλλά αυτήν τη στιγμή...
Κάπως δεν μου βγαίνει.
Αυτό δεν μου έχει ξανασυμβεί.
Πίστεψέ με. Ούτε εγώ το πιστεύω.
Αν μάθαινε ο χθεσινός Σιντ τι έκανα,
θα μου έριχνε σφαλιάρα.
Προσπαθώ να φερθώ σωστά.
Κατάλαβα.
Και σ' ευχαριστώ.
Συγγνώμη.
Όλα καλά.
Δεν μ' αρέσεις και τόσο πολύ.
Οπότε, πάμε;
Δεν ήταν πολύ καλύτερα έτσι απ' ό,τι στο ντους;
Δεν σε καταλαβαίνω.
Εγώ και στο ντους δίνω ρέστα.
Θέλω να σου πω κάτι.
Κι εγώ.
Να μιλήσω πρώτος;
Είπα πολλά πάνω στον θυμό μου σήμερα.
Έχεις δίκιο.
Πάντα ξεσπάω πάνω σου τα δικά μου ζητήματα.
Και δεν είναι σωστό.
Όλα όσα έκανες σήμερα, πέρα από αυτό με το αμάξι...
Ήταν μια χαρά.
Σ' ευχαριστώ.
Και συγγνώμη.
Όχι, εγώ συγγνώμη.
Έχεις απόλυτο δίκιο.
Είσαι μεγαλύτερος και είχες πάντα περισσότερες ευθύνες.
Κι εγώ...
Ενώ η μαμά σκίζεται για μας...
Πώς μπόρεσα;
Συγγνώμη για όλα.
Η μαμά ό,τι κάνει το κάνει για να είμαστε εμείς ευτυχισμένοι.
Έχεις ταλέντο σ' αυτό.
Και μου έμαθες κι εμένα λίγο σήμερα.
- Συγγνώμη. - Όχι, εγώ συγγνώμη.
- Σ' αγαπάω. - Όχι, εγώ σ' αγαπάω.
Άντι, μπορούμε και οι δύο να πούμε "συγγνώμη" και "σ' αγαπώ".
Τώρα το παρακάναμε όμως, έτσι;
Αυτό μετράει για όλη τη χρονιά.
Μόνο χειραψίες από 'δώ και πέρα.
- Γροθιά. - Γροθιά.
Πάμε μέσα.
Η μαμά θα μας μαλώσει αύριο. Ας απολαύσουμε το πάρτι τώρα.
Ναι, βασικά ξέρεις...
Άντι, τι έκανες;
Μιλούσα στη μαμά στο τηλέφωνο.
Κατάλαβε πως κάτι έγινε.
Έφυγε απ' το Πούνε και θα γυρίσει σπίτι σε μιάμιση ώρα.
Τι εννοείς "Κατάλαβε πως κάτι έγινε";
Δεν είπες πως θα το κανονίσει όταν έρθει;
Βασικά, δεν την είχα πάρει πριν.
Ξέρω το ύφος σου και μου αξίζει, αλλά μη μου φωνάξεις.
- Μόλις αγκαλιαστήκαμε... - Γιατί τόσα ψέματα;
Πήρα τη μάντρα.
Είπαν πως πήγαν το αμάξι στο τμήμα.
Αν φύγουμε τώρα,
θα το πάρουμε απ' την αστυνομία και θα πάμε σπίτι πριν τη μαμά.
Και ποιος θα μιλήσει στον μπάτσο; Εσύ;
Αν είναι ανάγκη...
Κάτι θα σκεφτούμε παρέα.
Όχι, δεν σ' εμπιστεύομαι.
Θα μιλήσω στη μαμά και θα δούμε τι θα κάνουμε.
Όχι, αδερφέ.
Αν της το πούμε χωρίς να έχουμε λύσει το πρόβλημα,
θα πληγωθεί και θα απογοητευτεί.
Αυτό δεν γίνεται.
Εντάξει, πάμε.
Θα φτάσουμε σπίτι πριν τη μαμά και με το αμάξι.
Ωραία.
Αλλά πρώτα πρέπει να κάνω κάτι. Περίμενέ με.
Ναι.
Ναι!
- Γεια. - Γεια.
Έχεις δουλειά;
Βλέπω μεθυσμένους έφηβους να ρίχνουν τενεκεδάκια με μπάλα.
Μακάρι να είχα δουλειά.
Πρέπει να φύγω,
αλλά τα βρήκαμε με τον Άντι. Σ' ευχαριστώ
γι' αυτό που είπες.
Εννοείται.
Έχω ένα μυστικό απ' όλους
που μόνο εσύ θα καταλάβεις.
Εντάξει.
Σήμερα το πρωί, όταν ήμουν μπροστά απ' το τέρμα,
είχα την ευκαιρία να σουτάρω, αλλά δεν το έκανα.
Όχι επειδή δεν ήξερα να πάω για σουτ ή για πάσα.
Σιντ, πάσαρε!
- Σούταρε! - Πάσαρε!
Αλλά επειδή φοβόμουν.
Φοβόμουν
ότι θα γινόμουν ρεζίλι, αν δεν έμπαινε.
Κι έτσι, την τελευταία στιγμή πάσαρα
και με την απόκρουση μπήκε γκολ.
Θέλω να πω ότι μετά το σημερινό
δεν θέλω να ξαναφοβηθώ να τολμήσω.
Νίτια,
θες να έρθεις μαζί μου στον χορό;
Ξέρω πως δεν γνωριζόμαστε πολύ καλά,
αλλά νιώθω πως καταλαβαίνουμε ο ένας τον άλλον.
Εντάξει.
Συγγνώμη, πρέπει να φύγω.
Έρχεται η μαμά και πρέπει να πάμε στο τμήμα να πάρουμε το αμάξι.
Μεγάλη ιστορία.
- Θα σε πάρω αύριο. - Ναι.
- Θα σε πάρω, εντάξει; - Εντάξει.
- Γεια. - Γεια.
- Αυτογκολάκιας! - Αυτογκολάκιας!
Άντι!
Πάμε, Άντι!
- Αυτογκολάκιας! - Αυτογκολάκιας!
Σας ευχαριστώ! Αυτό το πάρτι θα μου μείνει αξέχαστο.
- Αυτογκολάκιας! - Αυτογκολάκιας!
Θα μπερδεύτηκες.
Σίγουρα δεν εννοείς τη Νατάσα;
- Τη Νίτια. - Τη Νίτια.
Τη Νίτια.
Ο αδερφός μου και η καλύτερή μου φίλη θα πάνε μαζί στον χορό
κι εγώ θα είμαι στο σπίτι.
Να συγκεντρωθούμε στο πρόβλημά μας;
Αλλιώς, θα βγάλουμε τη νύχτα στη στενή.
Ναι, τι λέει το σχέδιο;
Άσε να μιλήσω εγώ.
Εσύ είσαι ανήλικος. Καλύτερα να το χειριστώ εγώ.
Ένα αυγό με χτύπησε τον ώμο.
Πού άκουσες για σφαίρα;
Μην κλαις.
Αυγό...
Θα σε ξαναπάρω.
Μπράβο, Νάικ.
Πάμε;
Πάμε.
Καλώς τον.
- Γεια σας. - Πέρασε.
Με λένε Σιντάρτ Μένον. Έχετε το αυτοκίνητό μας.
Κάτσε να το συζητήσουμε, έλα.
Κάθισε.
Πες μου.
Σας ζητώ συγγνώμη.
Συμβαίνουν αυτά, μικρέ.
Κι εγώ θα σου ρίξω κάνα δυο σφαλιάρες
στη μάπα
και μετά θα ζητήσω συγγνώμη. Τι λες;
Όχι.
Το βρίσκεις αστείο να ρίχνεις αυγά σε αστυνομικό;
- Είσαι μέλος συμμορίας; - Όχι.
- Θα πετάς αυγά σε αστυνομικούς; - Όχι.
Όχι.
Σας χτύπησε κατά λάθος.
Κατά λάθος;
Τότε, ποιον ήθελες να πετύχεις;
Ήταν ένα παιχνίδι μεταξύ φίλων. Δεν ξέρω πώς...
- Κατά λάθος έγινε. - Ωραία, κατά λάθος.
Τότε, γιατί το έσκασες;
Φοβήθηκα όταν σας είδα.
Γιατί; Θα σε έτρωγα;
Πείτε πως ήταν ένα νεανικό λάθος και συγχωρέστε με.
Ξέχνα το.
"Νεανικό λάθος"...
Έριξες αυγό σε υπαστυνόμο.
Πρέπει να σε κρατήσω μέσα ένα βράδυ.
- Νάικ, πες στον αστυφύλακα... - Όχι, συγγνώμη!
- Εμπρός. - Είμαι μαθητής.
- Μια νύχτα στο κελί... - Δεν θα περάσω πουθενά!
- Γίνεται να σ' αφήσω να φύγεις; - Σας παρακαλώ...
Βούλωσ' το!
- Δεν θες να τη βγάλεις στο κελί; - Όχι.
Τι πρέπει να κάνεις, τότε;
- Τι πρέπει να κάνω; - Να δείξεις σεβασμό στην αστυνομία.
Κατάλαβες;
Τι με κοιτάς; Κατάλαβες;
- Εξυπνάκια... - Σας ζητώ συγγνώμη.
Εγώ πέταξα το αυγό.
Μην τον ακούτε. Μη μιλάς, θα το τακτοποιήσω.
- Εγώ φταίω, άσε ν' αναλάβω την ευθύνη. - Παιδιά.
- Εσύ ποιος είσαι; - Με λένε Αντίτια Μένον.
Είμαι 16 ετών. Είμαι ο μικρός του αδερφός
κι ο μεγαλύτερος βλάκας στην πόλη,
γιατί πέταξα αυγό σε έναν σεβαστό αστυνομικό όπως εσείς.
Σας ζητώ ειλικρινά συγγνώμη.
Μάλιστα.
Για πες μου, γιατί μου πέταξες αυγό;
Ξέρετε, τρώγαμε σε ένα κοντινό εστιατόριο.
Κάποιοι φίλοι έπεισαν τον υπεύθυνο να ανοίξει τα σπρίνκλερ...
Τα σπρίνκλερ;
Τα σπρίνκλερ.
Τι είναι αυτό;
Σαν το ντους.
Ντους. Γιατί;
- Μας έκαναν φάρσα. - Φάρσα;
- Πλάκα. - Πλάκα.
Ωραία. Και μετά τι έγινε;
Πήγα να τους ρίξω αυγά για να πάρω εκδίκηση
και κατά λάθος χτύπησα εσάς.
Και κρύφτηκα πριν με δείτε.
Υπέροχα! Τι ευγενικός...
Δεν θέλω να δικαιολογηθώ.
Αυτό που έκανα ήταν επικίνδυνο και ανεύθυνο.
Μπορεί να χτυπούσα κάποιον.
Έπρεπε να δω αν είστε καλά και να σας ζητήσω συγγνώμη.
Απεναντίας, έφαγα τον χρόνο και την ενέργειά σας.
Θα έχετε πολύ πιο σημαντικά πράγματα.
Αυτό εννοείται.
Λοιπόν,
τι θες τώρα;
Ήρθαμε να ζητήσουμε συγγνώμη και να κάνουμε το σωστό.
Κύριε Σουχάς, αν μας επιτρέπετε, θα θέλαμε το αυτοκίνητο της μαμάς μας.
Ο αδερφός μου δεν έχει καμία σχέση.
Απλώς οδηγούσε κι έτυχε να τον δείτε.
Προσπάθησε μάλιστα να με σταματήσει.
Και τώρα θέλει να πάρει το φταίξιμο αντί για μένα.
Τιμωρήστε εμένα, αν θέλετε.
Αλλά αφήστε τον αδερφό μου και το αυτοκίνητο.
Σας παρακαλώ.
Κι εσείς θα κάνατε λάθη στα νιάτα σας...
Τι πάει να πει "στα νιάτα μου"; Σου φαίνομαι γέρος;
- Καθόλου. - Στην εφηβεία σας.
Ως μαθητής.
Ξέρω τι θα πει "εφηβεία".
Αυτά που έκανα εγώ στην εφηβεία μου,
εσείς ούτε μαζί δεν θα τα φτάσετε.
Καλά δεν λέω, Νάικ;
Αν ήξεραν τι τρέλες κάναμε στις μέρες μας...
Θα τα έκαναν πάνω τους!
- Στο θέμα μας. - Μάλιστα.
Εφόσον ήταν η πρώτη σας φορά...
Πρώτη ήταν, έτσι;
- Μάλιστα. - Πρώτη και τελευταία.
Θ' αφήσω να φύγετε.
Αλλά αν σας ξαναδώ με αυγό,
να θυμάστε αυτό το ραβδί.
Πηγαίνετε τώρα.
- Σας ευχαριστούμε. - Ευχαριστούμε.
Ξεκλείδωσε το αμάξι να το πάρουν.
Ακούστε.
Είστε από καλή οικογένεια.
Να κάνετε περήφανη τη μαμά σας, καταλάβατε;
Πηγαίνετε.
Κι εσύ στη στενή!
Ορίστε;
Μοιάσε στον αδερφό σου!
- Φύγετε πριν αλλάξω γνώμη. - Πάμε.
Καλή τύχη!
- Σας ευχαριστούμε. - Ευχαριστούμε.
Δεν το πιστεύω ότι πήρες πίσω το αμάξι!
Νόμιζα πως τελείωσαν όλα.
Ναι, όταν πήγες να τον δωροδοκήσεις.
Αλλά προσπάθησα να κάνω το σωστό.
Όπως είπες κι εσύ,
παραδέχτηκα τα λάθη μου και ήθελα να διορθώσω τις βλακείες μου.
Εντάξει, πάμε σπίτι τώρα.
Σοβαρά; Δεν επιτρέπεται να οδηγήσω. Δεν έχω καν δίπλωμα.
Κανονικά δεν επιτρέπεται να οδηγήσω εγώ τόσο που ήπια.
Οδήγα προσεκτικά. Όλα θα πάνε καλά.
Άσε που θα οδηγείς του χρόνου που θα σπουδάζω.
Οι αιτήσεις;
Θα τις στείλω.
Θα δούμε τι θα γίνει.
Πάμε γρήγορα πριν γυρίσει η μαμά.
Ας ξεχάσουμε τους καβγάδες του παρελθόντος
Εγώ κι εσύ μαζί
Δεν ξέρουμε πού θα μας βγάλουν Οι δρόμοι που απλώνονται μπροστά μας
Αλλά τα πόδια μας Θέλουν να τρέχουν για πάντα
Τέρμα οι έγνοιες! Πάρε βαθιά εισπνοή!
Μέρες και νύχτες Μες στη χαρά
Όταν περπατάμε στον ρυθμό
Νέες ελπίδες κι όνειρα Μες στη χαρά
Μετά από καιρό
Φίλε μου
Θα περιμένω τη μαμά.
Να περιμένω μαζί σου;
Καλύτερα να της μιλήσω εγώ.
- Εντάξει. - Εντάξει.
- Σιντάρτ! - Μαμά.
Τι συμβαίνει;
Τι κάνατε; Πού είναι ο Άντι;
Κοιμάται στο δωμάτιό του.
Σιντάρτ, τι έγινε χθες βράδυ;
Πες μου την αλήθεια.
Ναι, μαμά, θα σου πω. Κάθισε.
Ποτέ δεν με έχετε ξαναπάρει τόσα τηλέφωνα.
Ξέρω πως κάτι έγινε. Πες μου!
Θα σου πω την αλήθεια και με λεπτομέρειες.
Θα πάρει λίγη ώρα
και θ' ακούσεις και πράγματα που δεν θα σ' αρέσουν.
Αλλά, μαμά, σ' το υπόσχομαι.
Δεν χρειάζεται ν' ανησυχείς πια για μένα και τον Άντι.
Θα τα καταφέρουμε.
Τι στο καλό συνέβη μέσα σε μια νύχτα;
Όλα ξεκίνησαν απ' τον αγώνα.
Όχι, μαμά! Από ένα κορίτσι ξεκίνησαν όλα.
Άντι!
Είπαμε να της μιλήσω εγώ.
Ναι, αλλά δεν τα λες με συναίσθημα.
Θα της τα πω με τον τρόπο μου.
Μαμά, ξέρεις πόσο υπερβάλλει. Δεν θα σου πει την αλήθεια.
Υπερβάλλω; Προσπαθώ να κάνω ενδιαφέρουσα την ιστορία.
Είπα απλώς να της τα πούμε όλα απ' την αρχή.
Μια στιγμή.
Πείτε μου μαζί, αλλά πείτε την αλήθεια.
Η νέα αυγή διαλύει την ομίχλη
Και μας χαϊδεύει τρυφερά
Κρύβεται πίσω από ψηλά δέντρα
Και θρέφει τα όνειρά μας για να μεγαλώσουν
Γι' αυτό ξεχάσαμε τα όριά μας
Μέρες και νύχτες Μες στη χαρά
Όταν περπατάμε στον ρυθμό
Νέες ελπίδες κι όνειρα Μες στη χαρά
Μετά από καιρό
Μέρες και νύχτες Μες στη χαρά
Όταν περπατάμε στον ρυθμό
Νέες ελπίδες κι όνειρα Μες στη χαρά
Μετά από καιρό
Μες στη χαρά!
Υποτιτλισμός: Λιάνα Μεσάικου